Η βίλλα των οργίων

Η βίλλα των οργίων είναι ελληνική κινηματογραφική κωμωδία του 1964 σε σκηνοθεσία Ντίνου Δημόπουλου, με πρωταγωνιστές τους Λάμπρο Κωνσταντάρα και Κάκια Αναλυτή το οποίο είχε αρχικά παιχτεί ως θεατρικό έργο από το ζεύγος Αναλυτή - Ρηγόπουλου με μεγάλη επιτυχίαΗ Βίλλα των Οργίων [1964] , cinehellas.comΗ Βίλλα Των Οργίων , greektenies.com. Το σενάριο της ταινίας βασίστηκε στο ομώνυμο θεατρικό έργο του Γεράσιμου Σταύρου.

 Πλοκή 
Η ταινία αρχίζει με την έφοδο ανδρών της χωροφυλακής σε βίλλα όπου συλλαμβάνουν ανάμεσα σε άλλους και τον διευθυντή ασφαλιστικής εταιρείας και υποψήφιο βουλευτή Χάρη Ζάβαλο τον οποίο υποδύεται ο Λάμπρος Κωνσταντάρας. Ο υποψήφιος βουλευτής αλλά και οι άλλοι συλληφθέντες οδηγούνται γυμνοί, καλυμμένοι με σεντόνια, στο αυτόφωρο. Ο Ζάβαλος συλλαμβάνεται μαζί με την υποψήφια ερωμένη του Εύα (Μέλπω Ζαρόκωστα), σύζυγο υπαλλήλου του. 

Στην πορεία του έργου αποκαλύπτεται ότι η επ' αυτοφώρω σύλληψη έχει στηθεί από την Εύα και το σύζυγό της για να παγιδεύσουν το Ζάβαλο και να του αποσπάσουν χρήματα. Επιπλέον, στην πλοκή του έργου παίρνει μέρος και η ιδιοκτήτρια της βίλας κα Δόμνα (Ρίτα Μουσούρη), η οποία για να προστατεύσει τους πελάτες της, εξέχοντα μέλη της κοινωνίας, δίνει το καρνέ με τον τηλεφωνικό κατάλογο όλων των πελατών της σε μια κλέφτρα, τη Βιολέτα (Κάκια Αναλυτή), ώστε να μην τη βρουν οι χωροφύλακες. Η Βιολέτα απειλεί να παραδώσει το καρνέ στη χωροφυλακή και ζητά ως αντάλλαγμα από τον Ζάβαλο να αναγνωρίσει το παιδί που έχουν κάνει μαζί. Στο μεταξύ γνωρίζεται με ένα νεαρό δημοσιογράφο που προσπαθεί να την πείσει να του δώσει το καρνέ, με τον οποίο τελικά ερωτεύονται, ενώ ο Ζάβαλος αναγνωρίζει το παιδί.

Εισπράξεις
Η προβολή της ταινίας στην Αττική απέδωσε 170.234 εισιτήρια και πήρε την 32η θέση ανάμεσα σε 93 ταινίες.

 Διανομή 
 Ηθοποιός  ΡόλοςΛάμπρος ΚωνσταντάραςΧάρης Ζάβαλος (επιχειρηματίας)Διονύσης ΠαπαγιαννόπουλοςΥπομοίραρχος (αστυνομικός)Χρήστος ΠάρλαςΓιώργος (δημοσιογράφος)Ανδρέας ΝτούζοςΑλέκος Μινάρδος (υπάλληλος Ζάβαλου)Γιάννης ΒογιατζήςΑντώνης (αστυνομικός)Νίκος ΤσούκαςΑποστόλης (αστυνομικός)Άρης ΜαλιαγρόςΧριστόφορος Τσιμισκής (αρχηγός κόμματος, μέλλων πεθερός Ζάβαλου)Δημήτρης ΝικολαΐδηςΕρρίκος (φίλος Ζάβαλου, επιχειρηματίας)Αλέκος ΤζανετάκοςΘωμάς (κλεφτρόνι, γνωστός του Ερρίκου)Δημήτρης ΜπισλάνηςΔιευθυντής εφημερίδας που εργάζεται ο ΓιώργοςΧρήστος ΔοξαράςΑνδρόνικος (φυλακισμένος ψευτο-άγιος)Κάκια ΑναλυτήΒιολέτα Σιγανοπούλου (πρώην ερωμένη Ζάβαλου)Μέλπω ΖαρόκωσταΕύα Μινάρδου (ερωμένη Ζάβαλου, σύζυγος Αλέκου)Ρίτα ΜουσούρηΔόμνα Τσαχτσαρίδη (ιδιοκτήτρια βίλλας)Σούλη ΣαμπάχΛουκία (γραμματέας Ζάβαλου)Μαρία ΜπονέλλουΤσιμισκή (κόρη Χριστόφορου Τσιμισκή, αρραβωνιαστικιά Ζάβαλου)Γκόλφω ΜπίνηΝότα (γειτόνισσα Βιολέτας, περιστασιακά γκουβερνάντα του μωρού της)Λίλιαν ΣούρτζηΟυρανία (υπηρέτρια Ζάβαλου)
Τοποθεσίες γυρισμάτων
Τα εξωτερικά πλάνα από το κτίριο των γραφείων της εταιρείας του Ζάβαλου, είναι γυρισμένα στη Στοά Σπυρομήλιου του Μεγάρου του Μετοχικού Ταμείου Στρατού, σημερινό εμπορικό κέντρο City Link.

Παραπομπές

Εξωτερικοί συνδέσμοι
FinosFilm.com

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1964
Κατηγορία:Ταινίες παραγωγής Φίνος Φιλμ
Κατηγορία:Ελληνικές κωμικές ταινίες
Κατηγορία:Ταινίες σε σκηνοθεσία Ντίνου Δημόπουλου
Κατηγορία:Ελληνόφωνες ταινίες
Κατηγορία:Ταινίες βασισμένες σε θεατρικά έργα
Κατηγορία:Ελληνικές ασπρόμαυρες ταινίες
Κατηγορία:Ταινίες με μουσική σύνθεση Γιώργου Μουζάκη
Κατηγορία:Ταινίες γυρισμένες στην Ελλάδα